**NAVODILO ZA ODVZEM PERIANALNEGA CELOFANSKEGA BRISA**

Perianalni bris je namenjen dokazovanju jajčec gliste podančice (*Enterobius vermicularis*), saj se jajčeca tega parazita ne izločajo z blatom. Pogostejša je pri otrocih kot pri odraslih. Samica parazita ponoči odlaga jajčeca v toplo in vlažno kožo perianalnih gub, kjer ostanejo prilepljena. Dokažemo jih s pregledom odtisa zadnjika pod mikroskopom.

POSTOPEK:

* V laboratoriju ste prejeli navodila skupaj z objektnim stekelcem, na katerem je nalepljen prozorni lepilni trak.
* Zvečer zadnjico umijete in osušite. Ne mažite je s kremo!!
* Bris odvzemite zjutraj, pred uriniranjem ali iztrebljanjem in brez predhodnega umivanja.
* Z objektnega stekelca odlepite lepilni trak in z lepljivo stranjo pritisnite na analno odprtino in kožo okrog nje (lepilni trak primite na obeh koncih in pritisnite na analno odprtino).



* Trak nalepite na objektno stekelce tako, da je med površino predmetnega stekelca in lepilnim trakom čim manj mehurčkov zraka.



* Paziti morate, da se stekelce ne razbije oz. da se lepilni trak ne zmečka.
* Objektno stekelce položite v kuverto in ga čim prej (dostavljen mora biti isti dan) dostavite v laboratorij. Na kuverto napišite ime, priimek in rojstne podatke.